b"\n_START_ARTICLE_\nCharles Rosher\n_START_PARAGRAPH_\nCharles G. Rosher (17. november 1885 \xe2\x80\x93 15. januar 1974) var en oscarvindende filmfotograf, der arbejdede fra de tidlige stumfilmsdage og op til 1950'erne. Han var den f\xc3\xb8rste filmfotograf der vandt en Oscar for bedste fotografering sammen med Karl Struss.\n_START_SECTION_\nBiografi\n_START_PARAGRAPH_\nCharles Rosher blev f\xc3\xb8dt i London i 1885. Som ung studerede han fotografi men fik hurtigt anerkendelse som kameramand p\xc3\xa5 filmjournaler, inden han flyttede til USA i 1909. Han blev derefter ansat hos David Horsley og arbejdede i hans produktionsselskab Centaur Film Company i New Jersey. Fordi tidlig film stort set var begr\xc3\xa6nset til at bruge dagslys, flytted Horsley sit selskab til Hollywood i 1911 og tog Rosher med sig. Horsley \xc3\xa5bnede det f\xc3\xb8rste filmstudio i hollywood, hvilket gjorde Rosher til den f\xc3\xb8rste fuldtidsansatte filmfotograf i Hollywood._NEWLINE_I 1913 tog han til Mexico for at optage filmjournaler om Pancho Villas opr\xc3\xb8r. I 1918 var han en af medstifterne af American Society of Cinematographers og var gruppens f\xc3\xb8rste vicepresident. I 1920'erne var han en af de mest efterspurgte filmfotografer i Hollywood. Han var en personlig favorit for stjerner som Mary Pickford, som han arbejdede med i film som Vaskerpigen (1920), Politiets Datter (1925) og Koketten (1929), Pickfords f\xc3\xb8rste lydfilm. Hans arbejde med Karl Struss p\xc3\xa5 filmen Sunrise: A Song of Two Humans er set som en milep\xc3\xa6l indenfor filmfotografering. Han filmede fem film for produceren David O. Selznick bland andre Rockabye (1932), Our Betters (1933) og Sl\xc3\xa6gtens yngste._NEWLINE_Rosher arbejde for flere studier, men brugte de sidste tolv \xc3\xa5r af sin karriere, eksklusivt for Metro-Goldwyn-Mayer og filmede film som Annie Get Your Gun, Show Boat og Hjortekalven._NEWLINE_Rosher var far til skuespillerinden Joan Marsh og filmfotografen Charles Rosher Jr._NEWLINE_Rosher d\xc3\xb8de efter et uheldigt fald i Lissabon, Portugal. Han blev 88 \xc3\xa5r."